[{"text_idx": "#000002", "text": "En Montrealo, Kanado, dum sia jara strategia sesio, la ESF-estraro nomumis Erin Piateski kiel fondan g\u0302eneralan direktoron de la nova kompanio, kiu estos registrita en Vas\u0302ingtono, Usono, sub la nomo ESF-enrete.\n\u201cNia celo estas igi la diversajn retprojektojn finance memstaraj, kaj samtempe certigi ke tiuj projektoj ne ekdominos la tutan prioritataron de la Fondaj\u0302o\u201d, \u2013 diris ESF-prezidanto Mark Fettes. \u2013 \u201cLa evoluo de Lernu ege kurag\u0302igas nin, kaj ni dau\u0306re konstruos sur g\u0302ia sukceso. Dum la pasintaj kelkaj jaroj Erin grave rolas en la strategia planado de niaj retprojektoj, kaj ni g\u0302ojas bonvenigi s\u0302in en c\u0302i tiun novan rolon\u201d."}]